Привремени орган општине Медвеђа, на 6. седници одржаној дана 15.12.2023. године, на основу члана 26. став 1. тачка 4., члана 27. став 10. и члана 33. став 2., а у вези са чланом 31а. Закона о јавној својини ("Сл. гласник РС", број 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), члана 21а Уредбе о условима прибављања и отуђења непокретности непосредном погодбом, и давања у закуп ствари  у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Сл. гласник РС", бр. 16/2018 и 79/2023), члана 9. став 1., а у вези са чланом 12. став 4. Одлуке о прибављању, располагању, коришћењу и управљању стварима у јавној својини општине Медвеђа ("Сл. гласник града Лесковца", бр. 31/2015 и 35/2020 ), Одлуке о отуђењу покретних ствари у јавној својини општине Медвеђа у поступку јавног надметања 06 Број: 06-60/2022/13 од 29. новембра 2022.године и Решења о именовању председника и чланова Привременог органа општине Медвеђа ("Сл. гласник РС", бр. 94/2023), расписује

**П О Н О В Љ Е Н И Ј А В Н И О Г Л А С**

**О ОТУЂЕЊУ ПОКРЕТНИХ СТВАРИ У ЈАВНОЈ СВОЈИНИ ОПШТИНЕ МЕДВЕЂА СПРОВОЂЕЊЕМ ПОСТУПКА ЈАВНОГ НАДМЕТАЊА**

Члан 1.

 Предмет поновљеног јавног огласа је отуђење покретних ствари из јавне својине општине Медвеђа смештене у пословном објекту бившег "ТЕРМОВЕНТ"-а, зграда за производњу електричних машина и апарата у Медвеђи, ул. Јабличка 6Б и то:

1. МАШИНА ЗА ПАКОВАЊЕ, по пописној листи основних средстава на дан 31.12.2021.године, комада 1, инвентарски број 2332;

2. МАШИНА ЗА СУШЕЊЕ, по пописној листи основних средстава на дан 31.12.2021.године, комада 1, инвентарски број 2462;

3. ТРАНСПОРТЕР - СРГАЛНИ, по пописној листи основних средстава на дан 31.12.2021.године, комада 1, инвентарски број 2709;

4. МАШИНА ЗА ПРОИЗВОДЊУ, по пописној листи основних средстава на дан 31.12.2021.године, комада 1, инвентарски број 2861;

5. ЈЕДИНИЦА ЗА ХЛАЂЕЊЕ, по пописној листи основних средстава на дан 31.12.2021.године, комада 1, инвентарски број 2926.

Покретне ствари наведене под тачком 1. до 5. отуђују се јединствено у целини и подносилац пријаве је у обавези да поднесе пријаву за све покретне ствари наведене под тачком 1. до 5.

Члан 2.

Покретне ствари у јавној својини општине Медвеђа које су предмет поновљеног јавног огласа, отуђују се из јавне својине општине Медвеђа у поступку јавног надметања.

Члан 3.

 Покретне ствари из члана 1. поновљеног јавног огласа отуђују се из јавне својине општине Медвеђа, у постојећем - "виђеном стању", без права купаца на накнадне рекламације, а могу се разгледати у просторијама пословног објекта бившег "ТЕРМОВЕНТ", зграда за производњу електричних машина и апарата у Медвеђи, ул. Јабличка 6Б, општина Медвеђа, радним данима у току трајања огласа, у термину од 11,00 до 13,00 часова.

Члан 4.

 Сходно одредбама из члана 31а. Закона о јавној својини ("Сл. гласник РС", број 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), почетни износ вредности покретних ствари које се отуђују из јавне својине општине Медвеђа ближе описаних у члану 1. поновљеног јавног огласа, одређен на основу процене лиценцираног проценитеља вредности непокретности у сарадњи са сталним судским вештаком из области машинства од 18. априла 2023. године, који износи 44.601.406,00 динара (четрдесетчетиримилионашестстотинеједнахиљадачетиристотинешест динара), умањује се на 60% тако да износи 26.760.844,00(двадесетшестмилионаседамстотинешезде

сетхиљадаосамстотиначетрдесетчетири динара).

Члан 5.

 Коначна купопродајна цена покретних ствари утврђује се у висини највећег износа постигнутог у поступку јавног надметања.

 Купопродајна цена покретних ствари исплаћује се у целости у року од 15 дана од дана закључења уговора о купопродаји покретних ствари.

Члан 6.

Уговор о купопродаји покретних ствари се раскида уколико се купопродајна цена не исплати у целости у року прописаном чланом 5. став 2. поновљеног јавног огласа.

У случају из става 1. уплаћени депозит неће бити враћен.

Члан 7.

 Најнижи лицитациони корак за покретне ствари ближе описаних у члану 1. поновљеног јавног огласа износи 100.000,00 динара.

Критеријум за избор најповољнијег понуђача је највећи износ излицитиране цене.

Члан 8.

Право учешћа на јавном надметању имају сва правна и физичка лица која пре спровођења поступка јавног надметања, положе депозит у износу од 10 % од укупне вредности покретних ствари у јавној својини општине Медвеђа, ближе описаних у члану 1. поновљеног јавног огласа.

Депозит се уплаћује на жиро рачун бр. 840-812151843-08 - Примања од продаје покретних ствари у корист нивоа општина , модел 97 позив на број 91-067, сврха уплате депозит за учешће на поновљеном јавном огласу, прималац Буџет општине Медвеђа, најкасније до истека рока за подношење пријава, односно до 02.02.2024. године и износи 2.676.084,00 динара.

Члан 9.

 Право учешћа на оглас имају сва правна и физичка лица која Комисији уз пријаву доставе документацију тражену поновљеним јавним огласом.

 Пријава мора да садржи:

 - за правно лице:

 Назив, седиште и број телефона, износ који се нуди за покретне ствари у јавној својини, број рачуна на који ће се извршити повраћај депозита, и мора бити потписана од стране овлашћеног лица, уз пријаву се прилаже оригинални извод из регистра привредних субјеката са подацима за то правно лице, не старији од 30 дана, оверена изјава о прихватању услова из поновљеног јавног огласа, доказ о уплати депозита**,** доказ да је подносилац пријаве измирио све обавезе по основу јавних прихода - уверење Одсека локалне пореске администрације Општинске управе општине Медвеђа, а у случају да подносиоца пријаве заступа пуномоћник, пуномоћје за заступање мора бити оверено од стране јавног бележника.

 - за физичко лице:

 Име и презиме, тачну и потпуну адресу пребивалишта, број личне карте, број телефона, износ који се нуди за покретне ствари у јавној својини и мора бити потписана, а ако је то лице предузетник уз пријаву се прилаже оригинални извод из регистра привредних субјеката или потврда да је предузетник уписан у одговарајући регистар, све не старије од 30 дана, уз пријаву се прилаже фотокопија или очитана лична карта, оверена изјава о прихватању услова из поновљеног јавног огласа, доказ да је подносилац пријаве измирио све обавезе по основу јавних прихода - уверење Одсека локалне пореске администрације Општинске управе општине Медвеђа, доказ о уплати депозита, а у случају да подносиоца пријаве заступа пуномоћник, пуномоћје за заступање мора бити оверено од стране јавног бележника.

Образац изјаве о прихватању услова из поновљеног јавног огласа подносиоци пријава могу преузети лично у канцеларији број 12 Општинске управе општине Медвеђа, ул. Краља Милана број 48 у Медвеђи, или у електронској форми на званичном сајту општине Медвеђа https://www.medvedja.ls.gov.rs.

 Пријава по расписаном поновљеном јавном огласу подноси се у затвореној коверти са назнаком "Комисија о прибављању, располагању, коришћењу и управљању стварима у јавној својини општине Медвеђа - Пријава на поновљени јавни оглас за покретне ствари у јавној својини општине Медвеђа - НЕ ОТВАРАЈ", на адреси Краља Милана 48, општина Медвеђа.

 На другој страни коверте, назначава се име, односно назив и адреса подносиоца пријаве.

 Пријава је непотпуна ако не садржи све што је прописано, ако нису приложене све исправе како је предвиђено, односно ако не садржи све податке предвиђене поновљеним јавним огласом, ако је поднета супротно условима поновљеног јавног огласа или су подаци дати супротно објављеном поновљеном јавном огласу.

Члан 10.

 Рок за предају пријава је 30 (тридесет) дана, односно почев од 04.01.2024. године до 02.02.2024. године, закључно са 02.02.2024. године.

 Јавно надметање обавиће се 09.02.2024. године у сали Скупштине општине Медвеђа са почетком у 11,00 часова.

Члан 11.

 Учеснику на поновљеном јавном огласу чија пријава није прихваћена, депозит се враћа када одлука о избору најповољнијег понуђача за отуђење покретних ствари у јавној својини општине Медвеђа постане коначна.

Учеснику на поновљеном јавном огласу чија је понуда прихваћена као најповољнија, положени депозит биће урачунат у купопродајну цену.

 Учесник на поновљеном јавном огласу чија је понуда прихваћена као најповољнија, губи право на повраћај депозита уколико у року од 15 дана од дана пријема позива, са продавцем не закључи уговор о купопродаји покретних ствари у јавној својини ближе описаних у члану 1. поновљеног јавног огласа.

Члан 12.

 Подносиоци неблаговремене, односно непотпуне пријаве неће моћи да учествују у поступку јавног надметања, о чему ће бити обавештени доношењем Одлуке о одбацивању пријаве од стране Комисије.

 Учесник на поновљеном јавном огласу чија је пријава одбачена има право да поднесе приговор Привременом органу општине Медвеђа у року од 3 дана од дана достављања Одлуке о одбацивању пријаве.

 Одлука Привременог органа општине Медвеђа донета по приговору учесника, је коначна.

Члан 13.

 Поступак јавног надметања по расписаном поновљеном јавном огласу, спровешће Комисија Општинског већа општине Медвеђа о прибављању, располагању, коришћењу и управљању стварима у јавној својини општине Медвеђа.

Члан 14.

 На основу спроведеног поступка јавног надметања, Комисија о прибављању, располагању, коришћењу и управљању стварима у јавној својини општине Медвеђа, доноси одлуку о избору најповољнијег понуђача.

Члан 15.

 Учесник на поновљеном јавном огласу има право да поднесе приговор Привременом органу општине Медвеђа у року од 8 дана од дана достављања одлуке из члана 14. поновљеног јавног огласа.

 Одлука Привременог органа општине Медвеђа донета по приговору учесника, је коначна.

 По коначности Одлуке о избору најповољнијег понуђача, Привремени орган општине Медвеђа доноси Одлуку о отуђењу покретних ствари учеснику утврђеном Одлуком о избору најповољнијег понуђача.

Члан 16.

 Изабрани учесник је дужан да у року од 15 дана од дана достављања позива, закључи уговор о купопродаји покретних ствари.

Купопродајна цена покретних ствари исплаћује се у целости у року од 15 дана од дана закључења уговора о купопродаји покретних ствари.

 Уколико изабрани учесник на поновљеном јавном огласу не закључи уговор о купопродаји покретних ствари у року из става 1. овог члана, сматраће се да је одустао од понуде.

Члан 17.

 Уговор о купопродаји покретних ствари закључује се по претходно прибављеном мишљењу Јавног правобраниоца општине Медвеђа.

 На основу потписаног Уговора и Потврде о исплати купопродајне цене у целости, Купац стиче право својине над покретним стварима.

Члан 18.

 Уговор о купопродаји покретних ствари, у име и за рачун Општине Медвеђа, закључује председник Привременог органа општине Медвеђа.

Члан 19.

 Сви трошкови који проистичу из дислоцирања покретних ствари из пословног објекта "ТЕРМОВЕНТ" у Медвеђи, као и њихов транспорт до купца сноси купац покретних ствари.

Члан 20.

 Поновљени јавни оглас ће бити истакнут на огласној табли општине Медвеђа и на званичној интернет презентацији општине Медвеђа.

Члан 21.

 Стручне и административно - техничке послове за рад Комисије, обављаће Одељење за урбанизам Општинске управе општине Медвеђа.

Члан 22.

 Све ближе информације могу се добити на тел. 064 86 39 172, лице за контакт Марко Стојановић дипл.прав. председник Комисије о прибављању, располагању, коришћењу и управљању стварима у јавној својини општине Медвеђа, сваким радним даном у временском периоду од 08,00 часова до 14,00 часова.

ПРИВРЕМЕНИ ОРГАН ОПШТИНЕ МЕДВЕЂА

06 Број 06-75/2023-3 од 15. децембра 2023. године

 ПРЕДСЕДНИК

 ПРИВРЕМЕНОГ ОРГАНА

 Драган Кулић